cyanic-selkie/wikianc huggingface dataset:
Հակա-Էդիպուս
Դելյոզը և Գուատարին քննարկում են ցանկության կապը իրականության հետ, հատպակես կապիտալիստ հասարակության պարագայում. Նրանք քննարկում են մարդու հոգեբանությունը, էկոնոմիկան, հասարակությունը և պատմությունը ։ Նրանք ստեղծում են մատերիալիստական հոգեբանություն հասկացությունը, որը կապված է անգիտակցականի և նրա հասարակության ու դրա արտադրողական գործառությունների հետ։ Դելյոզը և Գուատարին նաև առաջին անգամ օգտագործում են ցանկության մեքենա հասկացությունը (որը նաև կապված է մարմին առանց օրգանների հասկացության հետ), ու քննադատության են ենթարկում Զիգմունդ Ֆրոյդի հոգեվերլուծական գլխավոր տեսություններից մեկը՝ Էդիպյան բարդույթը։ Դելյոզը ու Գուատարին նաև վերաշարադրում են Կարլ Մարքսի գաղափարները մարդկության մատերիալիստական պատմության վերաբերյալ մասնավորապես՝ «պրիմիտիվ կամ պարզ», «դեսպոտիկ» և «կապիտալիստական» հասարակությունները նրանց ապրանքաարտադրությունը և դրա սպառումը։ Սրա հետ զուգահեռ Դելյոզը և Գուատարին զարգացնում են քննադատական մի մեթոդ որը կոչում են շիզոանալիզ (շիզովերլուծություն)։
Գրքում նաև քննարկվում և քննադատվում են այնպիսի մտածողների մտքեր ինչպիսիք են՝ Բենեդիկտ Սպինոզան, Իմանուիլ Կանտը, Կարլ Յունգը, Միշել Ֆուկոն և այլք։ Բացի փիլիսոփաներից նրանք նաև քննարկում են գեղարվեստական գրականության հեղինակներին և մի շարք այլ արվեստագետների ՝ Ջեք Քերուակ, Սեմյուել Բեքեթ, Մարսել Պրուստ, Անտոնեն Արտո, Ուիլյամ Թըրներ։
Ֆրիդրիխ Նիցշեն նույնպես ազդեցություն է թողել գրքի հեղինակների վրա. Հակա-Էդիպուսը դիտվում է որպես «Հակաքրիստոսը» գքրի շարունակությունը ։ Տպագրվելուց հետո գիրքը բավականին լայն տարածում գտավ և մինչև օրս էլ պահպանում է իր դիրքը։
Ծանոթագրություններ
Կատեգորիա:Հակաֆաշիստական գրքեր Կատեգորիա:Գրքեր հոգեվերլուծության մասին Կատեգորիա:Պոստմոդեռնիզմ
Հայաստանի պաշտպանության նախարարություն
Հայաստանի Հանրապետության պաշտպանության նախարարություն, ՀՀ ՊՆ, Հայաստանի Հանրապետության գործադիր իշխանության հանրապետական մարմին է, որն իրականացնում է պաշտպանության բնագավառում Հայաստանի կառավարության քաղաքականությունը։
Ծանոթագրություններ
Կատեգորիա:Հայաստանի պաշտպանության նախարարություն
Հայաստանի մշակույթի նախարարություն
Կառուցվածքն ու գործառույթները
Հայաստանի Մշակույթի նախարարությունը իրեն ենթակա ստորաբաժանումների միջոցով պարտավոր է նպաստել մշակութային ժառանգության ստեղծմանը, պահպանությանը, պաշտպանությանը, ուսումնասիրությանը, oգտագործմանը, հանրահռչակմանն ու ծառայությունների մատուցմանը, մշակույթի զարգացմանը, հասարակության կողմից մշակույթի՝ որպես զարգացման միջոցի գիտակցումը, նոր արժեքների և նոր գաղափարների ներդրմանը, հասարակության ստեղծագործական ներուժի վերարտադրման և զարգացման համար պայմաններ ստեղծելուն, մշակութային արժեքներին հաղորդակցվելու, ազատ ու մատչելի ծառայություններ մատուցելու համար պայմաններ ստեղծելուն, միջազգային նորմերի շրջանակներում այլ պետությունների տարածքներում գտնվող ազգային մշակութային արժեքների պահպանությանը ։
Այս բոլոր գործառույթները իրականացնելու համար ՀՀ Մշակույթի նախարարությանը ՀՀ պետական բյուջեից և արտաբյուջետային ֆոնդերից, ինչպես նաև տարբեր տեսակի նվիրատվություններից տրամադրվում է դրամական հոսքեր, որով էլ ձևավորվում է նախարարության բյուջեն։ Այն պետք է ծախսվի բացառապես նախարարության խնդիրները իրագործելու համար Նախատեսվում է Կառավարության օպտիմալացման բերումով 2019թ․ այն միավորել Կրթության և գիտության նախարարության հետ։ ՀՀ Մշակույթի նախարարությունը ներառում է մի շարք վարչություններ և բաժիններ, ինչպես նաև 2 գործակալություն ՝ Նախարարության ենթակայության տակ է գործում նաև «Պատմամշակութային արգելոց-թանգարանների և պատմական միջավայրի պահպանության ծառայություն» ՊՈԱԿ-ը, որը ստեղծվել է պատմական, հնագիտական, ճարտարապետական կամ այլ մշակութային արժեք ներկայացնող անշարժ հուշարձանների, հուշարձանախմբերի ուսումնասիրման, հանրահռչակման և օգտագործման, ինչպես նաև պետական սեփականություն հանդիսացող պատմամշակութային անշարժ հուշարձանախմբերի, հուշարձանների համալիրների, բնապատմական, պատմական միջավայրի, պատմամշակութային հողերի և դրան հարող տեղանքապատկերների /լանդշաֆտների/ ամբողջական պահպանումն իրականացնելու նպատակով ։ ՊՈԱԿ-ի տնօրենն է Վլադիմիր Պողոսյանը ։
Հին Երևանի ոչնչացում
1991 թվականին ՀՀ անկախությունից հետո ստեղծվեց ՀՀ մշակույթի նախարարություն, որը ըստ ՀՀ օրենսդրության պետք է պահպաներ Հայաստանի Հանրապետության տարածքում առկա հուշարձաները և փոխանցեր հաջորդ սերունդներին, սակայն վերջին 26 տարիներին հարյուրավոր պատմական և ժամանակակից հուշարձաններ ոչնչացվեցին հիմնականում պատկան մարմինների թողտվությամբ ու փոխհամաձայնությամբ։ Գործընթացը առավել կնհայտ է տեղի ունեցել մայրաքաղաք Երևանում, որտեղ մի ամբողջ հուշարձան-փողոցներ են ոչնչացվել, այդ թվում՝ Աբովյան, Արամի, Բյուզանդի փողոցներն ու հարակից թաղամասերը։ Այնտեղ գտնված պատմական արժեք ներկայացնող և պետության կողմից պահպանվող հուշարձանները ոչնչացվել են, որոնց տեղում կառուցվել բարձրահարկ շենքեր, բիզնես կենտրոններ     ։
Քրիստոնեական հուշարձաններ
Հայաստանի Հանրապետությունում հաշվառված են հազարավոր քրիստոնեական հուշարձաններ, այդ թվում՝ վանքեր և սրբավայրեր, եկեղեցիներ և մատուռներ, եկեղեցական շինություններ, խաչքարեր և տապանաքարեր, որոնք, ըստ ՀՀ օրենսդրության, գտնվում են պետության պահպանության ներքո։ Սակայն հուշարձանների գերակշիռ մասի նկատմամբ պետական համապատասխան կառույց՝ ՀՀ Մշակույթի նախարարության կողմից չի իրականացվում դրանց վերականգնում և պահպանություն։ Նշված հուշարձաններից մի քանի տասնյակ եկեղեցիներ ու վանքեր փոխանցվել են Հայ Առաքելական եկեղեցուն կրոնական նպատակներով օգտագործելու համար։ Դրանցից մի քանիսը վերանորոգվել են և գտնվում են եկեղեցական մարմնի պահպանության ներքո։
Սակայն ընդհանուր առմամբ ՀՀ-ում գտնվող հազարավոր քրիստոնեական կառույցների նկատմամբ չի իրականացվում մշտական հսկողություն, որի հետևանքով վերջիններս բնական կամ մարդկային վանդալիզմի հետևանքով ոչնչանում են։ Այս համատեքստում տարբեր տարիների հանրային վեճեր ու քննադատական ելույթներ են եղել, որոնք հիմնականում ուղղված էին Մշակույթի նախարարությանը։ Մասնավորապես՝ 2012 թ.-ի սեպտեմբերի 30-ին «Հայաստանի բնապատմական միջավայրի պաշտպաններ» նախաձեռնության կողմից հրավիրված մոմուլի ասուլիսի ժամանակ խմբի անդամները ներկայացրեցին ՀՀ Կոտայքի մարզում գտնվող Հավուց Թառի վանքի (պետական ցուցիչ՝ 3.99.4.3 )ներկա վիճակի մասին փաստեր և քննադատեցին ՀՀ Մշակույթի նախարարությանը անգործության և պարտականությունները չիրականացնելու համար ։
Ըստ ներկայացրածի՝ վանքային համալիրը համապատասխան պետական կառույցների անգործության պատճառով կամաց-կամաց քանդվում է ։ Կանոնավոր կերպով կազմակերպվում են խնջույքներ եկեղեցու շրջակայքում, իսկ երբեմն-երբեմն էլ շինության ներսում՝ որպես սեղաններ ու աթոռներ օգտագործելով վանքի խաչքարերը։ Վերջիններս արդյունավետ կերպով օգտագործվում են նաև խորովածի, հարիսայի և խաշլամայի պատրաստման գործընթացում՝ դրվելով կրակի երկու կողմերում   ։
Գառնու ձորի կամրջի վերանորոգում
Սակայն պատմական հուշարձան համարվող միջնադարյան կամրջի վերականգնողական աշխատանքների սկզբից արդեն հասարակության շրջանում դժգոհություն առաջացավ։ Մասնագիտական տարբեր խմբեր, ինչպես նաև հասարակության ակտիվ նախաձեռնություններ հայտարարեցին, որ կամրջի վերականգնման փոխարեն այն ոչնչացվում է և տեղը նոր կամուրջ կառուցվում, որը անգամ նման չի հնին ։ Այս կապակցությամբ նաև կազմակերպվել են բազմաթիվ բողոքի ակցիաներ, մամուլի ասուլիսներ և հասարակական քննարկումներ, որոնց ընթացքում հիմնականում նշվում էր, որ ՀՀ Մշակույթի նախարարությունը իրականում ոչնչացրել է 1000-ամյա կամուրջը՝ տեղը կառուցելով միանգամայն այլ կամուրջ  ։ Մեղադրանքներ էին հնչում նաև այն մասին, որ նախարարությունը ԱՄՆ դեսպանատան տված 110.000 ԱՄՆ դոլարի չնչին մասն է ծախսել կամրջի շինարարության վրա, և շինաշխատանքներին ներգրավված են եղել ոչ թե պատմական հուշարձանները վերականգնելու փորձ ունեցող բարձրակարգ մասնագետներ, այլ մոտակա Գառնի գյուղի դպրոցական երիտասարդներ     ։
Հուշարձանագետ, ՀՃՈՒԿ տնօրեն Սամվել Կարապետյանը հրավիրած մամլո ասուլիսի ժամանակ նշեց, որ ինքը ուսումնասիրել է արխիվային նյութերը և պարզել, որ վերանորոգումից հետո հուշարձանը չի համապատասխանում արխիվային նյութերում եղած հուշարձանի իրական պատկերին ։
Այնուամենայնիվ ՀՀ Մշակույթի նախարարությունը չհամաձայնվեց հասարակության և բազմաթիվ մասնագետների հետ և պնդեց, որ Գառնու ձորի միջնադարյան կամրջի վերականգնումը կատարվել է ճիշտ ձևով։ Մասնավորապես, ՀՀ Մշակույթի նախարարության «Պատմամշակութային արգելոց-թանգարանների և պատմական միջավայրի պահպանության ծառայություն» ՊՈԱԿ-ի տնօրեն Վլադիմիր Պողոսյանը ասաց, որ ինքը դրական է գնահատում կամրջի շինարարությունը ։
Ռեստորանի կառուցումը Գառնու ամրոցում
2013 թվականի դեկտեմբերին Հայաստանի Մշակույթի նախարարության «Պատմամշակութային արգելոց-թանգարանների և պատմական միջավայրի պահպանության ծառայություն» ՊՈԱԿ-ի տնօրեն Վլադիմիր Պողոսյանը հայտարարեց, որ Գառնու ամրոցում՝ Գառնու տաճարի հարևանությամբ սրճարան կառուցելու թույլատվություն է տվել, և շինարարությունը կավարտվի 2014 թվականի գարնանը ։
Հայտարարությունից հետո հասարակության տարբեր շրջանակներ՝ գիտնականներ, ճարտարապետներ, հուշարձանագետներ, ակտիվ քաղաքացիներ դատապարտեցին ՀՀ Կառավարության այդ որոշումը  ։ Հասարակության ընդվզումը օրըստօրե քննադատական խոսքից վերածվեց ֆիզիկական առճակատման։ Մասնավորապես, մի քանի տասնյակ քաղաքացիներ Գառնու ամրոցից դուրս բերեցին սրճարանի համար նախատեսված շինանյութը և շինարարական տեխնիկան, տեղափոխեցին Երևան և թողեցին ՀՀ Մշակույթի նախարարության շենքի դիմաց «Հասմիկինը՝ Հասմի կին » մակագրությամբ  ։
Հասարակական աճող բողոքը կանխելու նպատակով, այնուամենայնիվ, Հայաստանի Մշակույթի նախարարությունը նահանջեց և 2014 թվականի մարտի 8–ին հայտարարեց, որ հրաժարվում է սրճարան կառուցելու որոշումից ։
Ծանոթագրություներ
Կատեգորիա:Հայաստանի մշակույթի նախարարություն
Կաստելավացո
Կաստելավացո (Castellavazzo), կոմունա Իտալիայում։ Տեղակայված է Վենետո մարզում, Բելունո գավառում ։
Բնակչությունը կազմում է 1713 մարդ (2008), բնակչության խտություն՝ 95 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 32010։ Հեռախոսային կոդ՝ 0437։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Բիզուվվիս
Բիզուվվիս (Визуввис), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Անդրյուշկինա գետի ձախ ափին 5 կմ հեռավորության վրա։ Գետի երկարությունը կազմում է 16 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինան ։
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Շալիրանգ
Շալիրանգ (Chalinargues), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 433 մարդ, բնակչության խտությունը` 15.72 մարդ/կմ²։ Բնակավայրը զբաղեցնում է 27.55 կմ² տարածք։
2016 թվականի հունվարից Սել, Շավանյակ, Նեսարգ Մուարսակ և Սենտ Անաստազի համայնքների հետ միասին հանդիսանում է Նեսարգ է Պինաթել համայնքի մաս։
Սեպտեմբերի 18
Սեպտեմբերի 18, տարվա 261-րդ (նահանջ տարիներին՝ 262-րդ) օրն է։
Շալիրանգ
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 258 աշխատունակ (15-64 տարեկան) բնակիչ, որոնցից ակտիվ էին 184-ը, իսկ ոչ ակտիվները` 74։ Ակտիվության ցուցանիշը կազմում է 71,3 %։ 184 աշխատունակ մարդկանցից աշխատել է 166 անձ (96 տղամարդ և 70 կին)։ Գործազուրկ են եղել 18 անձ (9 տղամարդ և 9 կին)։ 74 անաշխատունակներից 20-ը եղել են աշակերտներ կամ ուսանողներ, 35-ը` թոշակառուներ, իսկ 19-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լեսնոե (քաղաքատիպ ավան, Ուկրաինա)
Լեսնոե (Лісне), քաղաքատիպ ավան Ուկրաինայի Դոնեցկի մարզի Մակեևկայի քաղաքային խորհուրդում։
2012 թվականի տվյալներով Լեսնոե քաղաքատիպ ավանում բնակվում էր 135 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մակեևկայի քաղաքային խորհուրդի բնակավայրեր Կատեգորիա:Ուկրաինայի քաղաքատիպ ավաններ
ՀՀ սպորտի և երիտասարդության հարցերի նախարարություն
Հայաստանի Հանրապետության Սպորտի և երիտասարդության հարցերի նախարարություն, գործադիր իշխանության հանրապետական մարմին, որը մշակում և իրականացնում է սպորտի և երիտասարդության հարցերի բնագավառում Հայաստանի Հանրապետության կառավարության քաղաքականությունը ։ 2019 թվականին կառավարության օպտիմալացման արդյունքում միավորվել է ՀՀ կրթության և գիտության նախարարությանը։
Պատմություն
Ստեղծվել է 2007 թվականին՝ Հայաստանի Հանրապետության կառավարությանն առընթեր ֆիզիկական կուլտուրայի և սպորտի պետական կոմիտեի վերակազմավորման արդյունքում։ Նախատեսվում է Կառավարության օպտիմալացման բերումով 2019թ․ միավորել Կրթության և գիտության նախարարության հետ։
Ընդհանուր տեղեկատվություն
Միավորված է Կրթության և Գիտության, Մշակույթի նախարարություններին։
Արտաքին հղումներ
Կատեգորիա:Հայաստանի սպորտի և երիտասարդության հարցերի նախարարություն
(500) Սելինուր
(500) Սելինուր (Selinur), աստերոիդ աստերոիդների հիմնական գոտում։ Հայտնաբերվել է 1903 թվականի հունվարի 16-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,6131 ա. մ., առավելագույնը մոտենում է 2,2312 ա. մ. հեռավորության վրա և հեռանում 2,995 ա. մ., իսկ Երկրի ուղեծրին Սելինուր աստերոիդը նվազագույնը մոտենում է 1,2516 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1542,88 երկրային օրվա ընթացքում, իր ուղեծրով շարժվելով միջինում 0,23333 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,77° անկյուն։
Արտաքին հղումներ
Կատեգորիա:1903 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վաղարշապատ ՖԱ
«Վաղարշապատ» ֆուտբոլային ակումբ, հայկական ֆուտբոլային ակումբ Վաղարշապատ քաղաքից։ Հիմնադրվել է 1967 թվականին։
Պատմություն
Նախքան Հայաստանի անկախ առաջնության անցկացումն ակումբը ոչ մի առանձին հաջողության չի հասել։ Միայն 1990 թվականին են սկսել պրոֆեսիոնալ մակարդակում նրա ելույթները ԽՍՀՄ երկրորդ լիգայում, որտեղ զբաղեցրել է 7-րդ տեղը։
1992 թվականից թիմը հանդես է եկել Հայաստանի բարձրագույն լիգայում՝ նորամուտային մրցաշրջանի արդյունքներով զբաղեցնելով 10-րդ տեղը և պահպանելով իր տեղն էլիտայում հաջորդ տարի։
Հայաստանի գավաթի խաղարկությունում ակումբը հասել է մինչև 1/4 եզրափակիչ և զիջել Երևանի «Վան» ակումբին 0:2 հաշվով։ Այդ արդյունքը մնացել է լավագույնն անկախ Հայաստանի մրցաշարերում ակումբի ելույթների շարքում։
Հետագայում զբաղեցնելով 13-րդ, ապա 14-րդ տեղերը՝ ակումբն անցել է Առաջին լիգա, որտեղ շարունակել է իր ելույթները։ 1995 թվականի ոչ պաշտոնական առաջնությունում թիմն զբաղեցրել է երրորդ տեղը և արժանացել փոքր բրոնզե մեդալների։ Սակայն երկու տարի անց թիմը հրաժարվել է մասնակցել մրցաշարերին։
Ակումբի վերածնունդը տեղի է ունեցել վեց տարի անց՝ «Վաղարշապատ» նոր անվանումով, ինչը դարձել է նշանակալի դեպք Առաջին լիգայում։ Մրցաշրջանի արդյունքում ակումբն արժանացել է փոքր արծաթե մեդալների, սակայն այդ ժամանակվա կանոնակարգը երկրորդ տեղն զբաղեցրած թիմին թույլ չի տվել անցնել Պրեմիեր լիգա։
2014 թվականի մրցաշրջանում ակումբն զբաղեցրել է 4-րդ, 2005 մրցաշրջանում՝ 8-րդ տեղը։ 2005 թվականի մրցաշրջանի ավարտից հետո ակումբը դադարեցրել է իր գոյությունը։
Արտաքին հղումեր
Կատեգորիա:Հայկական ֆուտբոլային ակումբներ
Ռոզենաու (Բրանդենբուրգ)
Ռոզենաու  (Rosenau (Brandenburg)), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 950 մարդ (ըստ 2010 թվականի դեկտեմբերի 31-ի) ։ Տարածքը կազմում է 49,36 կմ²։ Պաշտոնական կոդ՝ 12 069 537։
Կոմունան ներառում է 4 գյուղական շրջան։
Ծանոթագրություններ
Կատեգորիա:Գերմանիայի քաղաքներ
Ֆիլիցիդ
Ֆիլիցիդ (filicide՝ -ից (որդի) կամ -ից (դուստր) և վերջածանց -cide-ից, որը նշանակում է «սպանել», զրկել կյանքից, մահ պատճառել), ծնողի կողմից երեխայի կանխամտածված սպանություն:
Ֆիլիցիդի տեսակներ ու շարժառիթներ
Բժիշկ Ֆիլիպ Ռեզնիկը (Philip Resnick), որն ուսումնասիրել է ֆիլիցիդը 1969 թվականին, նշել է այդ հանցագործության կատարման մի քանի հիմնական դրդապատճառներ, այդ թվում․
«Այլասիրական» սպանությունները տեղի են ունենում այն ժամանակ, երբ ծնողը կարծում է, որ այս աշխարհը չափազանց դաժան կլինի իր երեխայի նկատմամբ, կամ որ երեխան խիստ տառապում է (անկախ նրանից, թե նա իրականում տառապում է, թե ոչ): Երեխայի մահը ծնողների կողմից նրա հետ ոչ պատշաճ վերաբերմունքի արդյունքում միշտ չէ, որ կարելի է համարել կանխամտածված սպանություն. երբեմն այդ դեպքերում դրսևորվում է Մյունխենի սինդրոմը: Ամուսնու կամ կնոջ վրեժխնդրության հիման վրա իր երեխայի սպանությունը շատ ավելի քիչ է հանդիպում։ Գլեն Գարուտերսը (Glen Carruthers) պնդում է, որ նման հանցագործություն կատարողներն իրենց երեխային դիտում են որպես «օբյեկտ» :
Վիճակագրություն
1999 թվականին ԱՄՆ-ի Արդարադատության դեպարտամենտը հանգել է այն եզրակացության, որ 1976-1997 թվականներին ընկած ժամանակահատվածում իրենց ծնողների կողմից սպանված երեխաների շրջանում մեծ մասը սպանվել են մայրերի, իսկ ութ և ավելի տարեկան երեխաների շրջանում՝ հայրերի կողմից ։ Մայրերի կողմից սպանված աղջիկների թիվը կազմել է 58 %, իսկ հայրերի կողմից սպանված տղաներինը՝ 42 %։ Հինգ տարեկանից փոքր երեխաների բոլոր սպանությունների մեջ 61 %-ը կատարվել են իրենց ծնողների կողմից ։ Երբեմն երեխայի նման սպանությունը զուգորդվում է ծնողի ինքնասպանության հետ (ինքնասպանության ֆիլիցիդ): ՀԴԲ-ի վիճակագրության համաձայն՝ ԱՄՆ-ում տարեկան միջինը տեղի է ունենում ծնողների կողմից երեխաների 450 սպանություն ։
2013 թվականի արդյունքներով ԱՄՆ-ում երեխաների մահվան պատճառների թվում սպանությունները մտնում են ամենատարածված հնգյակի մեջ, իսկ 1-4 տարեկան երեխաների նկատմամբ՝ եռյակի մեջ։ Հաստատվել է երեխաների նկատմամբ չարաշահումների մակարդակի և երեխաների սպանությունների մակարդակի միջև ուղիղ հարաբերակցություն ։
Նման հանցագործության կատարումը հաճախ կապված է կատարողի հոգեկան խանգարման հետ: Այսպես, 1997-2006 թվականներին Մեծ Բրիտանիայում տեղի ունեցած ֆիլիցիդի 297 դեպքերից 45-ի մանրակրկիտ լոնգիտյուդային ուսումնասիրությունը ցույց է տվել, որ կատարողների 37 տոկոսն արդեն ունեցել է հոգեկան խանգարում:
Ամենատարածված ախտորոշումները գերագրգիռ խանգարումները և անձնային խանգարումներ են, ավելի քիչ են հանդիպում փսիխոզներ (դեպքերի 15%): Ընդ որում, կատարողների մեծ մասը նախքան հանցանքը կատարելը չի դիմել հոգեբանական կամ հոգեբուժական օգնության համար, և միայն մի քանիսը նախկինում ստացել են բուժում (նույնը հաստատվում է նաև ծավալուն Դանիական հետազոտությամբ): Մանկասպան մայրերի շրջանում գերակշռում են դեռահաս տարիքում ծննդաբերածները և տարածված է հետծննդաբերական դեպրեսիան։ Ընդհանուր առմամբ, երեխաների սպանության հետազոտված բոլոր դեպքերում նրանց հայրերի կողմից սպանության դեպքերը զգալիորեն ավելի հաճախ են տեղի ունեցել, քան մայրերի։ Բացի այդ, մանկասպան հայրերի մոտ ավելի հաճախ են հանդիպում հոգեակտիվ նյութերի չարաշահումներ և մի քանի անձանց սպանություններ, քան մանկասպան մայրերի մոտ: Տուժածների թվում ամենից շատը մանուկներն են ։
Գրականություն
Կատեգորիա:Սպանություն Կատեգորիա:Սպանություններ ըստ ձևի Կատեգորիա:Ընտանիք
Բրենձոնե
Բրենձոնե  (Brenzone), կոմունա Իտալիայում, գտնվում է Վենետո մարզում՝ Վերոնա գավառում ։ Բնակչությունը կազմում է 2357 մարդ։ Խտությունը կազմում է 47 մարդ/կմ²։ Տարածքը գրավում է 50,04 կմ²։ Փոստային ինդեքս՝ 37010։ Հեռախոսային կոդ՝ 045։
Ծանոթագրություններ
Կատեգորիա:Իտալիայի բնակավայրեր
Յուրի Օլեշա
Յուրի Կառլովիչ Օլեշա (Ю́рий Ка́рлович Оле́ша, ), ռուս խորհրդային գրող։ 1924 թվականին գրել է «Երեք հաստլիկները» (հայերեն հրատարակություն 1935, համանուն կինոնկար՝ 1967) վեպ-հեքիաթը։ «Նախանձ» (1927, հայերեն հրատարակություն 1977) վեպը, որով հայտնի է դարձել Օլեշա-վիպասանի անունը, արտացոլում է հնի խորտակման և նորի արարման բուռն ժամանակաշրջանը․ միաժամանակ գրողին հուզել է այն հարցը, թե արդյո՞ք «արդյունաբերական» դարը չի աղքատացնի մարդու հոգեկան աշխարհը։ 1931 թվականին լույս է տեսել տարբեր տարիների պատմվածքներն ամփոփող «Բալի կորիզ» ժողովրդական, իսկ Վս․ Մեյերխոլդի անվան թատրոնում ներկայացվել է Օլեշայի «Բարեգործությունների ցուցակ» պիեսը։ Օլեշան գրել է նաև «Խստաբարո պատանին» (1934) կինոպիեսը, հանդես եկել հոդվածներով (գրական թեմաներով), ակնարկներով, հուշերով։ Նրա մահից հետո է լույս տեսել «Ոչ մի օր առանց տողի» գիրքը (1961)՝ օրագրային և կենսագրական բնույթի գրառումների մի համաձուլվածք, որ գրողը մտահղացել է որպես վեպ իր կյանքի մասին։ Օլեշայի ստեղծագործությունները թարգմանվել են արտասահմանյան շատ լեզուներով։
Ծանոթագրություններ
Կատեգորիա:Խորհրդային տղամարդ գրողներ Կատեգորիա:Ռուս գրողներ Կատեգորիա:Մոսկվա քաղաքում մահացածներ Կատեգորիա:Գրական կեղծանուններով հայտնի հեղինակներ Կատեգորիա:Խորհրդային դրամատուրգներ Կատեգորիա:Նովոդևիչյան գերեզմանատանը թաղվածներ Կատեգորիա:Ռուս բանաստեղծներ Կատեգորիա:Ռուս արձակագիրներ Կատեգորիա:Վիպասաններ ըստ ազգության Կատեգորիա:Ռուս սցենարիստներ Կատեգորիա:Խորհրդային բանաստեղծներ Կատեգորիա:Խորհրդային հուշագիրներ Կատեգորիա:Խորհրդային վիպասաններ Կատեգորիա:Խորհրդային պատմվածքագիրներ Կատեգորիա:Բանաստեղծներ այբբենական կարգով
Դիդի Ճվարեբի
Դիդի Ճվարեբի (დიდი ჭვარები), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1480 մետր բարձրության վրա։ Շրջկենտրոն Գորիից հեռու է 46 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Կազեարա
Կազեարա  (Caseara), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Միրասեմա դու Տոկանտինսի գավառի կազմի մեջ։ Բնակչությունը կազմում է 4 314 մարդ՝ 2006 թվականի տվյալներով։ Գրավում է 1 691,612 կմ2 տարածք։ Բնակչության խտությունը՝ 2,6 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
1882
Մահեր
Կատեգորիա:1882 Կատեգորիա:Տարեթվեր
(501) Ուրխիքսիդուր
Արտաքին հղումներ
Կատեգորիա:1903 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Միխայիլ Շատրով
Միխայիլ Ֆիլիպովիչ Շատրով (Михаил Филиппович Шатров, իսկական ազգանունը՝ Մարշակ (Маршак),  ), ռուս դրամատուրգ և սցենարիստ, ԽՍՀՄ պետական մրցանակի դափնեկիր (1983)։
Կենսագրություն
Ծնվել է 1932 թվականի ապրիլի 3-ին Մոսկվայում, ինժեներ Ֆիլիպ Սեմյոնովիչ Մարշակի (1900-1938, գնդակահարվել է) և Ցեցիլիա Ալեքսանդրովնա Մարշակի (ծնվ.՝ 1904, ձերբակալվել է 1949 թվականին, համաներմամբ ազատ արձակվել 1954 թվականին) ընտանիքում ։ Եղել է Սամուիլ Մարշակի ազգականը ։ Հորաքրոջ՝ Նինա Սեմյոնովնա Մարշակի (1884-1938) առաջին ամուսինը եղել է Կոմինտերնի ղեկավար Օսիպ Պյատնիցկու հետ, երկրորդ ամուսինը՝ խորհրդային պետական գործիչ Ալեքսեյ Ռիկովը։
Միխայիլ Շատրովը դպրոցն ավարտել է արծաթե մեդալով և ընդունվել Լեռնային ինստիտուտ (սովորել է Մոսկվայի ապագա փոխքաղաքապետ Վլադիմիր Ռեսինի հետ նույն կուրսում) ։
1950-ականների սկզբին պրակտիկա է անցել Ալթայում, որտեղ աշխատել է որպես հորատող, այնտեղ էլ սկսել է ստեղծագործել։ 1954 թվականին գրել է առաջին պիեսը՝ «Մաքուր ձեռքեր» («Чистые руки»)։ 1958 թվականին դարձել է Գրողների միության անդամ ։ 1961 թվականից եղել է ԽՄԿԿ անդամ ։
ԽՍՀՄ Պետական մրցանակի դափնեկիր է (1983), Աշխատանքային կարմիր դրոշի շքանշանի (1982) և Ժողովուրդների Բարեկամության շքանշանի (1984) ասպետ։
1990 թվականին դարձել է «Ապրիլ» (ռուս.՝ «Апрель») կազմակերպության համանախագահներից մեկը։ Եղել է Ռուսաստանի միավորված սոցիալ-դեմոկրատական կուսակցության հանրային խորհրդի անդամ։
1990-ականների կեսերից եղել է «Մոսկվա — Կարմիր բլուրներ» (ռուս.՝ «Москва — Красные холмы») ՓԲԸ-ի նախագահ և տնօրենների խորհրդի նախագահ, որը ղեկավարել է 2003 թվականին բացված «Կարմիր բլուրներ» ռուսական մշակութային և գործարար կենտրոնը, որի կազմում, մասնավորապես, մտնում է «Սվիսոթել Կարմիր բլուրներ»-ը։ Ըստ Շատրովի՝ նա ոչ մի կապ չի ունեցել ֆինանսական և տնտեսական գործունեության հետ, այլ զբաղվել է միայն ստեղծագործական գործունեությամբ ։
1962-1980 թվականներին ընտանիքի հետ ապրել է «Советский писатель» կոոպերատիվում՝ 2-րդ Աերոպորտովսկայա փողոց, տուն 16, շենք 3 (1969 թվականից՝ Կրասնոարմեյսկայա փողոց, տուն 23)։
Միխայիլ Շատրովը մահացել է 2010 թվականի մայիսի 23-ին Մոսկվայում գտնվող իր բնակարանում սրտի կաթվածից ։ Թաղված է Տրոեկուրովյան գերեզմանատանը։
Քննադատություն
Ֆաինա Ռանևսկայան, նկատի ունենալով Լենինի մասին Շատրովի բազմաթիվ պիեսները, նրա մասին այսպես է ասել. «Շատրովը Կրուպսկայան է ներկայում» ։
Մոսկվայի գեղարվեստական թատրոնի գեղարվեստական ղեկավար, ԽՍՀՄ ժողովրդական արտիստ Օլեգ Տաբակովը Շատրովի մահից հետո ասել է. Միխայիլ Շատրովը հետխրուշչովյան դարաշրջանի սովետական թատրոնի շատ ինքնուրույն և հատուկ գործիչ է։ Շատրովի մահը ծանր կորուստ է մեր թատրոնի համար։
Ռուսաստանի Դաշնության մշակույթի նախկին նախարար Միխայիլ Շվիդկոյն ասել է. Նրա անվան հետ է կապված մեր դրամատուրգիայի և խորհրդային հասարակական կյանքի մի ամբողջ դարաշրջան։ Հեղափոխության և քաղաքացիական պատերազմի դարաշրջանում մեր երկրի կյանքին նվիրված նրա պիեսներն արտացոլում էին այդ տարիների ռոմանտիկան՝ իրենց բոլոր բարդություններով և հակասություններով։
Շվիդկոյի խոսքով՝ Շատրովն իր պիեսներում ստեղծել է Խորհրդային Միությունում հասարակական ուժերի կայացման և զարգացման մի ամբողջ պատմական հեռանկար։ Դրամատուրգը նաև իր բնորոշ նպատակասլացությամբ և խորությամբ վերլուծել է այն գործընթացները, որոնք տեղի էին ունենում խրուշչովյան ձնհալի և բրեժնևյան լճացման ժամանակ։
Ըստ Արսենի Զամոստյանովի. 1980-ականներին Շատրովը՝ «նոր ձնհալի» գաղափարախոսներից մեկը, ոչ միայն լիովին հաշիվները փակել է ստալինիզմի հետ (նա տանել չէր կարողանում այն), այլև փորձել է կանխել վերակառուցման «թռչուն-եռյակի» անդունդն ընկնելը՝ երկրի փլուզումը։ Շատրովի իդեալը եղել է բուխարինա-ռիկովյան ուղղության սոցիալիզմը՝ լի վաճառասեղաններով, առանց զորանոցային գրաքննության
Պիեսներ
Երկերի վերջին 5-հատորանոց ժողովածուն լույս է տեսել թուրքական «Էնկա» շինարարական ընկերության կորպորատիվ հրատարակչությունում ։
Պիեսների բեմադրություններ
Շատրովի պիեսները բեմադրվել են Ռուսաստանի շատ թատրոններում։ ԽՍՀՄ-ում եղել է ամենաշատ բեմադրվող դրամատուրգներից մեկը։
Արտաքին հղումներ
Կատեգորիա:Խորհրդային դրամատուրգներ Կատեգորիա:Ռուս սցենարիստներ Կատեգորիա:Խորհրդային սցենարիստներ Կատեգորիա:Ռուս դրամատուրգներ Կատեգորիա:Գրական կեղծանուններով հայտնի հեղինակներ Կատեգորիա:ԽՍՀՄ գրողների միության անդամներ Կատեգորիա:Սցենարիստներ այբբենական կարգով Կատեգորիա:20-րդ դարի սցենարիստներ
Սուրբ Էքսպեդիտ
Սուրբ Էքսպեդիտ  որոշ ձեռագրերում նաեւ Էքսպեդիտուս։ Կաթոլիկ եկեղեցու Սուրբ, իսկզբանէ եղել է Հայաստանում հռոմեացի հարյուրապետ, որը, նահատակվել է 303 թվականի ապրիլին ներկայիս Թուրքիայի տարածքում՝ քրիստոնեություն ընդունելու համար։ Նրա հիշատակը կաթոլիկ եւ հայ առաքելական եկեղեցին նշում է ապրիլի 19-ին։
Առասպել
Հավատամք կար, որ Սուրբ Էքսպեդիտին կարող են դիմել՝ օգնելու լուծել չափազանց երկար ձգվող իրավական գործերը։ Նրա տոնը՝ ապրիլի 19-ը, լայնորեն նշվում է։ Այս Սուրբը հարգված է Եվրոպայում և ավելի շատ Լատինական Ամերիկայում։ Բրազիլիայում տեղի են ունենում արարողություններ Սան Պաուլոյում, և հավատացյալները, ովքեր մասնակցում են նրա ապրիլի 19-ի տոնակատարությանը, կարող են հասնել հարյուր հազարների։
1810
Մահեր
Կատեգորիա:1810 Կատեգորիա:Տարեթվեր
Կոլլին Մուր
Մուր Կոլլին (Colleen Moore; ), ի ծնե՝ Կետլին Մորրիսոն (Kathleen Morrison), համր կինոյի ամերիկացի դերասանուհի։
Կենսագրություն
Կոլլին Մուրը ծնվել է Պորտ Գուրոնում՝ ինժեներ Չարլզ և Ագնես Կելլի Մորրիսոնի ընտանիքում․ վերջինս դերասան Կլիվ Մուրի քույրն է եղել։
Կրթությունը ստացել է ծխական դպրոցում։ 1905 թվականին ընտանիքը տեղափոխվել է Հիլսդեյլ, որտեղ բնակվել է երկու տարի։ 1908 թվականին տեղափոխվել են Ատլանտա, հետո մեկ տարուց ավել նրանք ապրել են Ուորենում և վերջապես 1911 թվականին հաստատվել են Տամպայում։ Երկար ժամանակ ապրել է ոչ թե ծնողների, այլ տատիկի, իսկ ավելի ուշ ՝ մորաքույր Էլիզաբեթի հետ՝ Չիկագոյում ։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Բեմական կեղծանուններ Կատեգորիա:Թատրոնի դերասանուհիներ
ԳՆՈՒ ազատ փաստաթղթային արտոնագիր
GNU ազատ փաստաթղթային արտոնագիր (GNU Free Documentation License) GNU ազատ փաստաթղթային արտոնագիրը (GNU FDL կամ պարզապես GFDL) հեղինակային իրավունքի արտոնագիր է ազատ փաստաթղթերի համար, որը մշակել է Ազատ ծրագրակազմի հիմնադրամը (Free Software Foundation (FSF) GNU նախագծի համար։ Այն նման է GNU հանրային արտոնագրին (GNU General Public License), որն ընթերցողներին տալիս է աշխատանքը պատճենելու, վերաբաշխելու և ձևափոխելու իրավունք և պահանջում է, որ բոլոր պատճենների և ածանցյալների վրա տարածվեն նույն արտոնագրի պայմանները։ Պատճենները կարող են նաև վաճառվել, սակայն եթե դրանք արվում են մեծ քանակությամբ (100-ից մեծ թվով), ապա օրիգինալ փաստաթուղթը կամ ելակետային կոդը պետք է մատչելի լինեն աշխատանքը ստացողի համար։ GFDL-ը մշակվել է ձեռնարկների, դասագրքերի, այլ ուսումնական նյութերի և փաստաթղթերի համար, որոնք հաճախ ուղեկցում են GNU ծրագրակազմը։ Սակայն այն կարող է օգտագործվել ցանկացած տեքստային հիմք ունեցող աշխատանքի համար՝ անկախ թեմատիկայից։ Օրինակ՝ Wikipedia անվճար առցանց հանրագիտարանն իր բոլոր տեքստերի համար օգտվում է GFDL-ից։
Ժամանակացույց
GFDL-ի 2-րդ տարբերակի առաջին քննարկային սևագիրը լույս է տեսել '''2006 թ. սեպտեմբերի 26-ին'''՝ նոր GNU ավելի պարզ ազատ փաստաթղթային արտոնագրի (GNU Simpler Free Documentation License) սևագրի հետ։
Ռոսկով
Ռոսկով  (Roskow), կոմունա Գերմանիայի Բրանդենբուրգ հողատարծքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 1233 մարդ (ըստ 2010 թվականի դեկտեմբերի 31-ի) ։ Տարածքը կազմում է 38,78 կմ²։ Պաշտոնական կոդ՝ 12 069 541։
ԳՆՈՒ ազատ փաստաթղթային արտոնագիր
Ժամանակացույց
'''2007 թ. դեկտեմբերի 1-ին Ջիմի Ուելսը հայտարարեց, որ Free Software Foundation, Creative Commons, և Wikimedia Foundation և այլ կազմակերպությունների միջև երկարատև քննարկումների ու բանակցությունների արդյունքում ձևավորվել է առաջարկ, որը սատարել են և FSF-ը, և Creative Commons-ը՝ այնպես ձևափոխելու FDL'''-ն, որ հնարավորություն տա Wikimedia Foundation-ին տեղաշարժելու (migrate) նախագծերը նմանատիպ Creative Commons Attribution Share-Alike (CC-BY-SA) արտոնագրի դաշտ։ Այս փոփոխություններն իրականացվեցին արտոնագրի 1.3 տարբերակի վրա, որը ներառում է մի նոր դրույթ, որը թույլ է տալիս արտոնագրով մշակված որոշ նյութեր օգտագործել նաև Creative Commons Attribution Share-Alike արտոնագրով։
Ռոսկով
Կոմունան ներառում է 3 գյուղական շրջան։
Ծանոթագրություններ
Կատեգորիա:Գերմանիայի քաղաքներ
ԳՆՈՒ ազատ փաստաթղթային արտոնագիր
Պայմաններ
Արտոնագրի ներկա տարբերակի պայմաններով արտոնագրված նյութերը կարող են օգտագործվել ցանկացած նպատակով, եթե դրանք բավարարում են որոշակի պահանջներ.
Առևտրային վերաբաշխում
GFDL-ն պահանջում է հնարավորություն՝ «պատճենելու և բաշխելու փաստաթուղթը ցանկացած միջավայրում՝ առևտրային կամ ոչ առևտրային նպատակներով» և, ուստի, անհամատեղելի է այն նյութերին, որոնք բացառում են առևտրային վերաօգտագործումը։ Առևտրային վերաօգտագործումը բացառող նյութերն անհամատեղելի են արտոնագրին և չեն կարող ընդգրկվել աշխատանքի մեջ։ Սակայն նման սահմանափակված նյութի ընդգրկումը կարող է հանդիսանալ օրինական կիրառում համաձայն ԱՄՆ հեղինակային իրավունքի օրենքի (կամ օրինական գործարք համարվել մի շարք այլ երկրներում) և կարիք չունի արտոնագրման, որպեսզի համապատասխանի GFDL-ի պահանջներին, եթե նման օրինական կիրառումը տարածվում է բոլոր հետագա պոտենցիալ գործածողների վրա։ Նման ազատական ու առևտրական օրինական կիրառման օրինակ է ծաղրապատճենումը՝ պարոդիան։
Համատեղելիություն CC-BY-SA-ին
Թեև երկու արտոնագրերն աշխատում են հեղինակային իրավչունքի նման սկզբունքներով, GFDL-ն անհամատեղելի է Creative Commons Attribution-ShareAlike արտոնագրին։ Սակայն 1.3 տարբերակում ավելացված է մի նոր հատված, որը թույլ է տալիս GFDL օգտագործող վեբկայքերի որոշակի տեսակների անցում կատարել CC-BY-SA արտոնագրի։ Այս ազատումները թույլ են տալիս GFDL հիմք և բազմաթիվ հեղինակներ ունեցող համագործակցային նախագծերին անցում կատարել CC-BY-SA 3.0 արտոնագրին (ինչը սովորաբար պահանջում է յուրաքանչյուր հեղինակի թույլտվությունը), եթե աշխատանքը բավարարում է մի քանի պահանջներ.
Բաժին 11-ի թույլտվությունների ժամկետը լրանում է 2009 թ. օգոստոսի 1-ից հետո։ Սա արվել է, որպեսզի կանխվի դրա կիրառումը որպես ընդհանուր համատեղելիության միջոց։ FSF-ում նշվում է, որ բոլոր այն բովանդակությունները, որոնք ավելացվել են Wikipedia-ին մինչև 2008 թ. նոյեմբերի 1-ը որպես օրինակ, բավարարում են այս պահանջները։
Կիրառում
Wikipedia-ն GFDL օգտագործող ամենահայտնի աշխատանքներից է, սակայն 2007 թ. դրությամբ նրա ոչ մի հեղինակ դեռևս չի փորձել դատարանով պահանջել GFDL-ի կիրառում, մինչդեռ նրա «քույրը»՝ GNU հանրային արտոնագիրը, հաջողությամբ պարտադրվել է կիրառման դատարանի որոշմամբ։
Արտաքին հղումներ
Կատեգորիա:Ազատ արտոնագրեր
Ջերմադինամիկական հավասարակշռություն
Ջերմադինամիկական կամ ջերմային հավասարակշռություն։ Եթե ջրով լի բաժակի մեջ գցենք շաքարի մի կտոր, ապա այն կսկսի լուծվել ջրում։ Որոշ ժամանակ անց շաքարի լուծվելը կդադարի։ Կառաջանա համասեռ լուծույթ, եթե շաքարը լրիվ լուծվի, կամ անհամասեռ համակարգ՝ կազմված շաքարի չլուծված կտորից, շաքարի հագեցած ջրային լուծույթից։ Նման ձևով, եթե բաժակի մեջ գցենք սառույցի մի կտոր, ապա այն կհալվի՝ սառեցնելով բաժակի ջուրը։ Երբ սառույցը լրիվ հալվի, ջուրը կսկսի տաքանալ այնքան ժամանակ, մինչև որ նրա ջերմաստիճանը հավասարվի շրջապատի օդի ջերմաստիճանին։ Այս օրինակներից հետևում է, որ ջերմադինամիկական համակարգը գալիս է մի վիճակի, որտեղ մակրոսկոպական երևույթները՝ լուծվելը և հալումը, այլևս դադարել են։ Այս վիճակն ընդունված է անվանել ջերմադինամիկական կամ ջերմային հավասարակշռության վիճակ։ Ջերմային հավասարակշռության վիճակում համակարգի մակրոսկոպական պարամետրերը մնում են անփոփոխ, եթե արտաքին գործոնները բացակայում են։ Բազմաթիվ փորձերից պարզվել է, որ ինքնիրեն թողնված ջերմադինամիկական համակարգը գալիս է ջերմային հավասարակշռության վիճակի և այդ վիճակից <ինքնակամ>, այսինքն՝ առանց արտաքին գործոնների ազդեցության, դուրս գալ չի կարող։
Հավասարակշռության փոփոխությունները
Հավասարակշռության վիճակում համակարգում մակրոսկոպական փոփոխություններ տեղի ունենալ չեն կարող։ Օրինակ՝ բացառվում են մակրոսկոպական տեղափոխությունները (ծավալի փոփոխություն), զանգվածի տեղափոխությունը (դիֆուզիա) և այլն։ Սակայն ջերմային հավասարակշռության վիճակում միկրոսկոպական պրոցեսները երբեք չեն դադարում. մոլեկուլների կոորդինատները և արագություններն անընդհատ փոփոխվում են։ Ժամանակի ընթացքում հաստատուն են մնում մակրոսկոպական բնութագրերի հավասարակշիռ արժեքները։ Ջերմային հավասարակշռության հաստատվելը և նրա գոյությունը հնարավոր են հենց անընդհատ մոլեկուլային շարժման շնորհիվ։ Սրանով էլ ջերմային հավասարակշռության վիճակը տարբերվում է համակարգի մեխանիկական հավասարակշռության վիճակից, երբ որևէ հաշվարկման համակարգում մարմինը մնում է դադարի վիճակում։
Ծանոթագրություններ
Կատեգորիա:Թերմոդինամիկա
Լիպովոե (գյուղ, Մակեևկայի քաղաքային խորհուրդ)
Լիպովոե (Липове), գյուղ Ուկրաինայի Դոնեցկի մարզի Մակեևկայի քաղաքային խորհուրդում։
2001 թվականի տվյալներով Լիպովոե գյուղում բնակվում էր 115 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մակեևկայի քաղաքային խորհուրդի բնակավայրեր Կատեգորիա:Ուկրաինայի գյուղեր
ՀՀ Տարածքային կառավարման և ենթակառուցվածքների նախարարություն
Հայաստանի Հանրապետության տարածքային կառավարման և ենթակառուցվածքների նախարարություն, գործադիր իշխանության հանրապետական մարմին, որը մշակում և իրականացնում է Հայաստանի Հանրապետության կառավարության քաղաքականությունը տարածքային կառավարման և զարգացման բնագավառում։
Ընդհանուր տեղեկատվություն
Նախարար` Փոխնախարներ՝
Նախարարներ
ՀՀ տարածքային կառավարման գծով առաջին նախարարը նշանակվել է 1995 թվականին։ Նախարարների պաշտոնի անվանումը հաճախակի է փոխվել՝ պայմանավորված նրանց լիազորություններով ։
Արտաքին հղումներ
Կատեգորիա:Հայաստանի տարածքային կառավարման և զարգացման նախարարություն
Դրե (Գորիի շրջան)
Դրե (დრე), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1420 մետր բարձրության վրա։ Շրջկենտրոն Գորիից հեռու է 21 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Պերա թանգարան
Պերա թանգարան (Pera Müzesi), գեղարվեստական թանգարան Ստամբուլի Բեյօղլու շրջանի Տեպեբաշի թաղամասում։ Թանգարանը գտնվում է Սահմանադրության պողոտայի (Meşrutiyet) 65 շենքում (Իստիկլյալ պողոտայի և Թաքսիմ հրապարակի հարևանությամբ)։ Թանգարանի ուշադրության կենտրոնում է 19-րդ դարի օրիենտալ արվեստը։
Պատմությում
2005 թվականին թանգարանը հիմնադրել է Suna and İnan Kıraç հիմնադրամը։ Այն տեղակայված է պատմական նախկին «Բրիստոլ հյուրանոցի» շենքում, որը նախագծել և 1893 թվականին կառուցել է ճարտարապետ Աչիլ Մանուսոսը։ 2003 և 2005 թվականներին թանգարանը վերանորոգել է ճարտարապետ Սինամ Գենիմը, ով պահպանել է կառույցի ճակատային հատվածը, իսկ ինտերիերը փոխակերպել է ժամանակակից, լիովին կահավորված թանգարանի։
Հավաքածու
Պերա թանգարանում կազմակերպվում են կանոնավոր, միջազգային փոխառված ցուցահանդեսներ՝ ի լրումն թանգարանի մշտական հավաքածուների՝ արևելյան նկարներ, անատոլիական կշռման և չափման սարքեր, Kütahya սալիկներ և կերամիկա։
Արտաքին հղումներ
Կատեգորիա:Թուրքիայի թանգարաններ Կատեգորիա:Բեյօղլու Կատեգորիա:Ժամանակակից արվեստի թանգարաններ
Դառը օշինդր
Դառը օշինդր (աբսինթ, Artemísia absínthium), արծաթագույն բազմամյա խոտաբույս՝ սուր բնորոշ հոտով և դառը համով։ Օշինդր ցեղի տիպական տեսակն է, պատկանում է աստղազգիների ընտանիքին։ Հնագույն դեղաբույս է, աբսինթ խմիչքի հիմնական բաղադրամասը։ Եվրասիա մայրցամաքի և Հյուսիսային Աֆրիկայի բարեխառն գոտու բնիկ բույս է ։
Տարածվածություն և էկոլոգիա
Համարվում է, որ բույսը ծագել է Եվրոպայում, Հյուսիսային Աֆրիկայում և արևմտյան Ասիայում։ Հայաստանում դառը օշինդրը տարածված է համարյա ամենուրեք, աճում է թփուտներում, գետերի, ջրամբարների ափերին, այգիներում, աղբոտված վայրերում։  Կլիմայավարժեցվել է Կանադայում և ԱՄՆ-ում ։
Նկարագրություն
Բույսի բարձրությունը՝ 50—200 սմ է, աճում է կիսաթփուտներում, ունի առանցքային ճյուղավորված արմատ և ուղղաձիգ ցողուն՝ արծաթագույն գունավորմամբ։
Ցողունն ուղղաձիգ է, վերին հատվածում՝ շատ տերևներով, հիմքում հաճախ առաջանում են կարճացած անպտուղ ընձյուղներ։ Ստորին տերևները երկարակոթուն են, կրկնակի կամ եռակի փետրաձև ջղավորմամբ, միջին հատվածի տերևները՝ կարճ կոթունավոր են կրկնակի փետրավոր, վերին տերևները՝ համարյա նստադիր են։
Ծաղիկները բոլորը խողովակավոր են, դեղին, ծայրային ծաղիկները վարսանդային են, կենտրոնականները՝ առէջային։ Զամբյուղը գնդաձև է՝ 2.5-3.5 մմ տրամագծով։
Պտուղը գորշ դարչնագույն սրացած սերմիկ է՝ մոտ 1 մմ երկարությամբ։ Բազմանում է սերմերով, ցրտադիմացկուն և չորադիմացկուն է։
Բժշկական հումքի պատրաստում
Բժշկական նպատակներով օգտագործում են տերևները (Folium Absinthii), որոնք հավաքում են ծաղկումից առաջ կամ հետո։ Խոտաբույսերը հավաքում են հունիս-օգոստոս ամիսներին, արմատները՝ աշնանը։
Դեղաբանական հատկություններ
Քանի որ բույսի քիմիական ակտիվ նյութերը կարողանում է գրգռել բերանի խոռոչի համային ընկալիչները, այն օգտագործվում է որպես մարսողական համակարգի գեղձերի ֆունկցիայի խթանիչ։ Եթերային յուղի ազդեցությունը կենտրոնական նյարդային համակարգի վրա նման է կանֆորայի յուղի ազդեցությանը։ Քամազուլենն ակտիվացնում է մոնոնուկլեար ֆագոցիտային համակարգը, որը մեծացնում է բույսի հակաբորբոքային և հանգստացնող հատկությունները։
Մեծ քանակով օգտագործելիս առաջացնում է էպիլեպսիային նմանվող ջղաձգություններ և երիկամային խանգարումներ ։
Քիմիական բաղադրություն
Ծաղկման շրջանում բույսի վերին հատվածը և տերևները՝ մինչև ծաղկումը պարունակում են սեսքվիտերպենային լակտոններ, դառը գլիկոզիդներ, որոնք բույսին տալիս են բնորոշ դառը համը, սապոնիններ, ֆլավոնոիդներ, ֆիտոնցիդներ, ասկորբինաթթու, դաբաղիչ նյութեր, կալիումական աղեր, արտեմիզետին, եթերային յուղ (0,2—0,5 %), կարոտին, օրգանական թթուներ (խնձորաթթու, սաթաթթու)։
Եթերային յուղը խիտ լուծույթ է՝ կապտավուն կամ մուգ կանաչավուն երանգով և ուժեղ դառը համով։ Եթերային յուղի բաղադրության մեջ մտնում է տույիլ սպիրտ (մինչև 10—25 % ), տույոն (մինչև 10 % ), պինեն, կադինեն, ֆելանդրեն,  β-կարիոֆիլեն, γ-սելինեն, β-բիզաբոլեն, կուրկումեն և քամազուլենոգեն։ Դառը օշինդրի ստորգետնյա մասում հայտնաբերվել են աբսինտին, անաբսինտին, օրտաբսին, պրոքամազուլենոգեն, A  և B կետոլակտոններ, օքսիլակտոն և արտեմիզետին։
Անվանում
Ցեղի «Արտեմիզիա» անվանումը հունարեն «արտեմես» բառից է, որը նշանակում է «առողջ»։ Ոմանք այդ անունը կապում են Մավզոլ թագավորի կնոջ՝ Արտեմիզիայի անվան հետ, որն իբր, ըստ Պլինիոսի, բուժվել է այս բույսով։
Խոհանոց
Դառը օշինդրի թուրմն օգտագործվում է աբսինթ խմիչքի պատրաստման համար։ Հենց դառը օշինդրն է աբսինթին տալիս իր բնորոշ և անկրկնելի համը։ Դառը օշինդրը նաև վերմուտի, գինու և մի շարք այլ ալկոհոլային խմիչքների հիմնական բաղադրամասերից է։ Դառը օշինդրը օգտագործվում է նաև որպես համեմունք, հատկապես՝ յուղոտ մսային ճաշատեսակներում։ Շատերը սիրում են դառը օշինդրի դառը համն ու հոտը։ Միջնադարում օգտագործվել է որպես մեղրագինու համեմունք, Մարոկկոյում պատրաստում են թեյ ։ 18-րդ դարի Անգլիայում հաճախ օգտագործվել է գարեջուր պատրաստելիս՝ գայլուկի փոխարեն ։
Բուժական կիրառություն
Դառը օշինդրն ունի միզամուղ, լեղամուղ, քարամուղ, ճիճվամուղ ջերմը իջեցնող, հակաբորբոքային ազդեցություն։ Օգտագործվում է աթերոսկլերոզի, դեղնուկի, ռևմատիզմի, ճիճվակրության, ջրգողության, միզապարկի, փայծաղի, խոցային կոլիտների, գերթթվային գաստրիտների, անեմիայի, անքնության, բերանի վատ հոտի, աղեփքանքի, հիպերտոնիկ հիվանդության, միզաքարային և այլ հիվանդությունների ժամանակ։
Կենցաղային կիրառություն
Դառը օշինդրն օգտագործվում է որպես ֆիտոնցիդ և ինսեկտիցիդ։ Այստեղից էլ ծագել է բույսի անգլերեն անվանումը՝ wormwood (worm` որդ և wood` փայտ)։ Բույսի հոտը հեռու է պահում շատ միջատների՝ ցեցերի, մրջյունների, լվերի և խավարասերների։ Վերգետնյա մասը կարող է կիրառվել որպես ներկ։
Ծանոթագրություններ
Կատեգորիա:Դեղաբույսեր Կատեգորիա:Աֆրիկայի բուսականություն Կատեգորիա:1753 թվականին նկարագրված բույսեր
Solresol
Սոլռեսոլը պլանային լեզու է, որը մշակվել է  Ֆրանսուա Սյուդրոյի կողմից 1827 թ.։ Նրա գլխավոր գիրքը՝ Ունիվերսալ երաժշտական լեզու, հրապարակվել է 1866 թ. նրա մահից հետո, չնայած այն բանին, որ մի քանի տարի շարունակ եղել է հրապարակված։ Սոլռեսոլը մի կարճ ժամանակ վայելել է հայտնիության բերկրանքը՝ 1902թ․հասնելով իր գագաթնակետին՝ Բոլեսլաս Գաջեյուսկի հետմահու՝ Սոլռեսոլի քերականությունը հրատարակությամբ։
Ֆրանսիայում  խուլերի համար նշանային լեզուների դասավանդումը հասավ հուսալքման 1880 և 1991թթ․՝ Սոլռեսոլի ծագումը հասցնելով անհայտության։ Հռչակից մի քանի տարի անց, Սոլռեսոլը գրեթե անհետացավ ավելի հաջողակ լեզուների շարքից, ինչպիսիք են Վոլափյուքը և Էսպերանտոն։ Դեռևս կա Սոլռեսոլի սիրահարների մի փոքրիկ համայնք՝ ցրված աշխարհով մեկ, որոնք, համացանցի շնորհիվ, այժմ ավելի լավ են կարողանում միմյանց հետ շփվել, քան նախկինում։
Հնչյունաբանություն
Սոլռեսոլ բառերը բաղկացած են մեկից մինչև հինգ վանկերից կամ նոտաներից։ Ամեն մեկը կարող է լինել յոթ հիմնական վանկերից մեկը, որը ի պատասխան կարող է շեշտ ստանալ կամ էլ երկարացվել։ Կա մեկ այլ վանկ` լռությունը, որը օգտագործվում է բառերի տարանջատման համար. բառերը չեն կարող միմյանց հետ համընթաց արտասանվել ինչպես անգլերենում։
Հնչյունները կարող են ներկայացվել մի շարք տարբեր եղանակներով. որպես օկտավայի յոթ երաժշտական նոտաները, որպես արտասանվող վանկերը(հիմնված սոլֆեջոյի, երաժշտական նոտաները ճանաչելու համար), որպես ծիածանի յոթ գույները, նշանները, ձեռքի ժեստերը ևն։ Այսպիսով` տեսականորեն Սոլռեսոլ հաղորդակցումը կարող է իրականացվել խոսքի, երգի, տարբեր գույների դրոշների, նույնիսկ նկարչության միջոցով։
Նշաններ
Սոլռեսոլի յուրաքանչյուր "գրություն" ներկայացված է որպես խորհրդանիշ, օրինակ, "Դո" - շրջանակ, "Ռե" ուղղահայաց գիծ, "Մի" և "Լա" երկուսն էլ կիսաշրջաններ, նախորդը ուղղված դեպի ներքև, վերջինս՝ դեպի աջ, "Ֆա"֊ն անկյունագծային է` ձախ անկյունի վերևից դեպի աջ անկյունի ներքին հատված, "Սոլ"֊ը հորիզոնական գիծ է և "Սի"֊ն անկյունագծայյին է` ձախ անկյունի ներքին հատվածից դեպի աջ անկյունի վերին հատված։ Սոլռեսոլի բառերը կազմվում են բառ դարձող  հաջորդական նշաններով։ Սոլռեսոլ լատիներեն այբուբենը ամենափոքր այբուբենն է, որը պարունակում է միայն 10 տառ (էյ, դի, ի, էֆ, այ, էլ, առ և էս)։
Բառապաշար
Սոլռեսոլի ձևաբանության մեջ, ավելի երկար բառերը, ըստ իրենց արտահայտած իմաստների բաժանվում են դասերի` հիմնված իրենց առաջին վանկի և նոտայի վրա։ Բառերը, որոնք սկսվում են "սոլ"֊ով, վերաբերում են արվեստներին և գիտություններին, կամ, եթե նրանք սկսվում են "սոլսոլ"֊ով, վերաբերում են հիվանդությանն ու բժշկությանը(օրինակ․ սոլռեսոլ, "լեզու"; սոլսոլռեդո, "գլխացավ")։ Նման այլ պլանային լեզուների առաջնային բառապաշարի հետ մեկտեղ` Սոլռեսոլը իրական կյանքում հանդիպում է դասակարգման զգալի խնդիրների։ Վանկերի վերջին զույգը կարող է լինել կամայական, օրինակ "խնձոր"֊ի և "տանձ"֊ի համար չունենալով համարժեք պարզ դասեր։
Իգական սեռի բառերը կազմվում են վերջին վանկի շեշտվածությամբ, իսկ հոգնակիները՝ երկարացմամբ․ ռեդո ռեսիմիռե եղբայրս, ռեդո՛ ռեսիմիռե քույրս ռեդոո ռեսիմիռե եղբայրներս, ռեդո՛ո՛ ռեսիմիռե քույրերս
Սոլռեսոլի յուրահատուկ առանձնահատկությունը կայանում է նրանում, որ բառի մեջ վանկերի տեղափոխության հետ մեկտեղ, տեղի է ունենում իմաստափոխություն։ Օրինակ, ֆալա նշանակում է լավ կամ համեղ, իսկ լաֆա՝ վատ։
Հաջորդ աղյուսակում ցույց են տրված երկու կամ ավելի վանկերից կազմված բառեր։ Սոլռեսոլ լատիներեն այբուբենը ամենափոքր այբուբենն է, որը պարունակում է միայն 10 տառ (էյ, դի, ի, էֆ, այ, էլ, առ և էս)։ Ըստ տառերի քանակի, Սոլռեսոլ բառերի մեջ տեղի են ունենում հետևյալ քերականական փոփոխությունները․ միդոֆա նախընտրել, միիդոֆա նախասիրություն, միդուֆա նախընտրելի, միդոֆաա ցանկալի ռեսոլմիլա շարունակել, ռեեսոլմիլա շարունակություն, ռեսուլմիլա շարունակող, ռեսոլմիիլա շարունակական, ռեսոլմիլաա շարունակաբար
Հարցականները կազմվում են ենթակայի կամ բայի տեղափոխությամբ։
Ժամանակի և եղանակի տարբեր մասնիկները երկակի վանկեր են, ինչպես արդեն նշվեց վերը։ Ավելին, պասիվ բայերը կազմվում են այս մասնիկի և բայի միջև գտնվող ֆառեմի-ով։ Ստորադասական եղանակը կազմվում է դերանունից առաջ ավելացնելով միռե մասնիկը։ Նախադասության մեջ ժխտական դո մասնիկը դրվում է միայն մեկ անգամ՝ ժխտված բառից առաջ։
ֆալա- լավ; ֆասի ֆալա- շատ լավ, ֆալա ֆասի- հոյակապ, ամենալավ; սիֆա ֆալա- լավ, ֆալա սիֆա- ոչ շատ լավ(լաֆա- վատ)։
Հղումներ
Կատեգորիա:Արհեստական լեզուներ
Ստանիսլավ Ասեև
Ստանիսլավ Վասին կեղծանունով աշխատել է Դոնեցկի Ազատ Եվրոպա ռադիոկայանի անկախ թղթակից ։ Կալանավորվել է 2017 թվականի մայիսի 11-ին Պետական անվտանգության նախարարության կողմից լրտեսության մեղադրանքով և մինչև 2019 թվականի դեկտեմբերի 29-ը պահվել է Դոնեցկի Ժողովրդական Հանրապետության բանտում։ 2019 թվականի դեկտեմբերի 29-ին փոխանակվել է փոխանակման շրջանակներում Ուկրաինայի և Պետական անվտանգության նախարարության միջև։
Կոլե Սանտա Լուչիա
Կոլե Սանտա Լուչիա (Colle Santa Lucia), կոմունա Իտալիայում։ Տեղակայված է Վենետո մարզում, Բելունո գավառում ։
Ստանիսլավ Ասեև
Կենսագրություն
Ստանիսլավ Ասեևը 2006 թվականին ավարտել է Մակեևկա քաղաքի միջնակարգ դպրոցը։ 2010 թվականին գերազանցությամբ ավարտել է Դոնեցկի Ինֆորմատիկայի և արհեստական ​​ինտելեկտի պետական ​​ինստիտուտի փիլիսոփայության և կրոնագիտության ֆակուլտետը և ստացել փիլիսոփայության բակալավրի որակավորում ։ 2012 թվականին նա գերազանցությամբ ավարտել է Դոնեցկի ազգային տեխնիկական համալսարանի համակարգչային գիտության և տեխնիկայի ֆակուլտետը՝ ստանալով կրոնագիտության մագիստրոսի կոչում։ Նրա գիտական ​​հետաքրքրությունների ոլորտը ներառում է XX դարի ֆրանսիական և գերմանական գոյաբանությունը։ Համալսարանն ավարտելուց հետո մեկնել է Ֆրանսիա և միացել ֆրանսիական օտարերկրյա լեգեոնին ։ Ուկրաինա վերադառնալուց հետո նա փոխեց ընդհանուր առմամբ տասնհինգ մասնագիտություն, այդ թվում՝ բեռնիչ, բանկում պրակտիկանտ, գերեզմանափոր, փոստային ընկերությունում օպերատոր և կենցաղային տեխնիկայի վաճառքի օգնական ։
Կոլե Սանտա Լուչիա
Բնակչությունը կազմում է 406 մարդ (2008), բնակչության խտություն՝ 27 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 32020։ Հեռախոսային կոդ՝ 0437։